**Projekti: “Projekti për avancimin e turizmit bashkëkohor - STEP"**

# Fondacioni për internet dhe shoqëri “Metamorfozis”, Qendra për zhvillimin e rajonit planifikues të Pollogut dhe Këshilli i Qarkut Elbasan

**Udhëzim për buxhetim**

Udhëzimet e mëposhtme kanë për qëllim t’ua shpjegojnë plotësimin e formularit të buxhetit dhe t'ju ndihmojnë të zhvilloni një buxhet të përshtatshëm dhe racional kur të aplikoni në thirrjen e programit për grante të vogla në kuadër të projektit “Projekti për avancimin e turizmit bashkëkohor - STEP”: të zbatuar nga Metamorfozis, Qendra për zhvillimin e rajonit planifikues të Pollogut dhe Këshilli i Qarkut Elbasan, me mbështetjen e Bashkimit Evropian.

Është në interesin tuaj të përpiqeni, sa më që mundeni, që numrat dhe detajet e dhëna të jenë të sakta dhe të arsyeshme. Plotësoni aplikacionin në gjuhën shqipe. Ju lutemi vini re se projekti do të jetë i liruar nga pagesa e TVSH-së.

**Buxheti duhet të llogaritet në euro.**

1. **B U X H E T I**
2. **Përmbledhje e buxhetit**

Kjo pjesë ka për qëllim të japë një pasqyrë të përgjithshme të fondeve të nevojshme për të përfunduar me sukses projektin/grantin tuaj. Ajo përfshin zëra të tillë si pajisje dhe gjëra të tjera që janë shpjeguar hollësisht në vazhdim të udhëzimit.

* + **Fondet e kërkuara nga STEP-i në EURO** - Në këtë shtyllë do t'ju paraqitet pjesa e shpenzimeve që i kërkoni nga projekti STEP, pa TVSH përmes formulës që lidhet me tabelat më poshtë.
	+ **TVSH** – Këtu shënoni vetëm vlerën e TVSH për harxhimin e buxhetuar, në mënyrë adekuate
	+ **Financimi nga burime të tjera në EURO (bashkëfinancimi është fakultativ) -** Në këtë shtyllë, shënoni shpenzimet që mbulohen nga burime të tjera të financimit, gjegjësisht ato që nuk kërkohen nga STEP-i, e të cilat janë thelbësore për zbatimin e suksesshëm të projektit. Financimi nga burime të tjera nuk është kusht për marrjen e grantit në këtë thirrje.
	+ **Shpenzimet e përgjithshme në EURO -** Në këtë shtyllë paraqiten shpenzimet e plota të projektit/grantit tuaj, duke përdorur një formulë që lidhet me pjesët e tjera të tabelës.

# B U X H E T I I H O L L Ë S I S H Ë M

Secila nga kategoritë e shpenzimeve të dhëna në përmbledhjen e buxhetit ka pjesën e vet në këtë formular të buxhetit të hollësishëm. Vlerësoni sa më mirë që mundeni se cilës kategori të buxhetit i përket shpenzimi i projektit/grantit tuaj. Nëse është e nevojshme, shtoni rreshta në tabelat, duke u kujdesur që zërat e rinj të përfshihen në mënyrë adekuate në formulat e vendosura.

Mos harroni se komisioni për evaluim, i cili e shqyrton projekt-buxhetin nuk ka informata të detajuara për projektin/grantin aq sa keni ju, prandaj bëhuni konkretë dhe shënoni vetëm fondet që i kërkoni nga STEPi.

*Për bartësit e granteve nga Republika e Maqedonisë së Veriut*

Organi kontraktues nuk do të transferojë fonde në llogarinë e grantistëve. Realizimi financiar i shpenzimeve të granteve të vogla do të bëhet direkt nga ana e organit kontraktues në bazë të kërkesës së paraqitur për pagesën e faturës nga ana e grantistëve për çdo shpenzim të shkaktuar veçmas, në përputhje me buxhetin e hollësishëm të dorëzuar të grantit. Shpenzimet do të jenë të liruara nga pagesa e TVSH-së. Procedurën për lirim nga TVSH-ja do ta iniciojë organi kontraktues. Tatimi mbi të ardhurat personale konsiderohet si shpenzim i arsyeshëm.

*Për bartësit e granteve nga Republika e Shqipërisë*

Trasnferi i fondeve për realizimin e buxheteve do të kryhet për një herë nga organi kontraktues pas dorëzimit të raportit për shpenzimet e bëra, në përputhje me buxhetin e hollësishëm të dorëzuar të grantit.  Kostoja e TVSH-së nuk është e pranueshme dhe ajo duhet të paguhet nga grantistët. Tatimi mbi të ardhurat personale konsiderohet si shpenzim i arsyeshëm.

# Honoraret (kompensimet) dhe kontratat për shërbime të jashtme profesionale (bruto)

Vendoni zëra të tillë si p.sh. honorare për personat e angazhuar me kontratë, siç janë ekspertët, konsulentët etj.

# Furnizimet (prokurimet) për projektin

Përfshini furnizimet (prokurimet) e materialeve ose gjërat e tjera që janë të nevojshme për t’i kryer aktivitetet e projektit (përfshini vetëm ato që do t’i përdorni për qëllimet e projektit, jo ato për përdoren në zyrë). Nuk lejohet furnizimi i pajisjeve që nuk do të jenë pjesë e aktiviteteve të projektit dhe nuk do të çojnë në arritjen e qëllimeve/objektivave të projektit.

# Botimi dhe shtypja

Kjo pjesë duhet t’i përmbajë të gjitha shpenzimet që lidhen me publikimin e materialeve të projektit. Dizajni, faqosja dhe shpenzimet e shtypit bëjnë pjesë këtu, por jo edhe autorët e përmbajtjes që bien në pjesën 1 ose 2 (honoraret), si dhe përkthimi eventual në ndonjë një gjuhë tjetër.

# Shpenzimet e tjera

Kjo pjesë është për shpenzimet që nuk bëjnë pjesë në kategoritë e tjera të buxhetit. Shënoni shpenzimet konkrete që nuk janë të përfshira në ndonjë vend tjetër (mos shkruani vetëm "shpenzime të tjera").

# A R S Y E T I M I I B U X H E T I T

**Kini kujdes,** buxheti ka për qëllim të japë shpjegim të detajuar dhe të saktë se pse zërat e buxhetit janë thelbësorë për arritjen e qëllimit të projektit. Ju lutemi siguroni dokumentacion shtesë aty ku është e mundur dhe aty ku është e nevojshme për ta mbështetur buxhetin tuaj.

Mos harroni se nga arsyetimi i zërave të buxhetit mund të varet miratimi ose refuzimi i projektit tuaj. Personat që e shqyrtojnë buxhetin kërkojnë detaje që i shpjegojnë shpenzimet, për të marrë vendim për financimin. Prandaj, **JINI KONKRETË!**

|  |  |
| --- | --- |
| *Shembull:**Shembull:* | *Shpenzime për reklamimin të paketës turistike për 3 muaj nga 100 euro (1 x 3 muaj x 100 euro = 300 euro)**Nëse blini libra, në pjesën e buxhetit që ka të bëjë me furnizimet (prokurimet) e projektit shkruani: "librat sipas listës së dhënë në shtojcë" dhe shënoni vlerën e përgjithshme, por në të njëjtën kohë bashkëngjitni listën e librave, së bashku me titujt, autorët, botuesit dhe çmimin e veçantë të çdo libri.* |

Nga nën-grantistët e përzgjedhur do të kërkohet të japin specifikime më të detajuara të shpenzimeve dhe shpjegime të shpenzimeve të përfshira në buxhet, si pjesë e procedurës së nënshkrimit të marrëveshjes së grantit.